Atle Pettersen

**Atle Pettersen** (født 1989) er en norsk vokalist, låtskriver, programleder og skuespiller fra Skien. Pettersen har vært vokalist i flere band, blant andre Above Symmetry og The Scheen. I 2014 vant sistnevnte Emergenza, verdens største musikkonkurranse for usignerte band. Pettersen er også kjent som programleder for NRKs *[[Beat for beat|Beat for Beat]]*, og for deltakelser i konkurranser som *[[X Factor (Norge)|X Factor]]* (2010, andreplass), *[[Skal vi danse (TV-program)|Skal vi danse]]* (2011, vinner) og *[[Stjernekamp]]* (2013, tredjeplass).

## Oppvekst og tidlig karriere
Atle Pettersen vokste opp på Borgestad i Skien kommune, og startet sin sangkarriere i barnekoret Gla'vox, tilhørende Gulset kirke. I 2002 reiste han sammen med tre andre barn i koret til Thailand for å synge sammen med barna i en menighet der. Da Pettersen returnerte til Norge, lagde han CD-en *Sammen*, som etter ekstraopplag innbrakte 40&nbsp;000 kroner til inntekt for de hjelpetrengende barna. Atle Pettersen var også en periode vikarorganist i menigheten, helt fra han var 13 år gammel. 

Pettersen deltok i Melodi Grand Prix junior i 2003 med sangen «Hekta på brett», som han hadde skrevet selv. Sangen ble fremført sammen med venninnen Stine Cecilie Hillestad. I 2006 deltok Pettersen også i *[[Kjempesjansen]]* på NRK.

Atle Pettersen ble et kjent navn i musikermiljøet i Telemark etter at bandet *[[Above Symmetry]]* (som den gang brukte navnet *Illusion* og hadde Pettersen som frontvokalist) vant Ungdommens kulturmønstring i Telemark i 2006. I de påfølgende årene opptrådte Pettersen med bandet flere steder. Atle Pettersen fikk også i oppdrag å være programleder for Sluserock 2008 sammen med Charlotte Thorstvedt.

## Gjennombrudd med ''X Factor''
Høsten 2010 deltok Atle Pettersen i den norske versjonen av *[[X Factor (Norge) 2010|X Factor]]* på TV 2. Også i denne konkurransen benyttet Pettersen seg av egenkomponerte låter, blant annet sang han «Traces Inside» på audition. Sangen hadde Pettersen komponert sammen med de øvrige medlemmene av Above Symmetry. Pettersen hadde Marion Ravn som mentor i programmet. *X Factor* ble det nasjonale gjennombruddet for Pettersen, ettersom programmet høsten 2010 hadde gjennomsnittlig 596&nbsp;000 seere hver fredagskveld. Atle Pettersen kom på andreplass i konkurransen, bak vinneren Hans Bollandsås. 
 
## Etter ''X Factor''
Den 4. desember 2010 fremførte Pettersen låten «Lean on Me» sammen med Annsofi Pettersen og Mohamed Abdi Farah på *TV 2s Artistgalla*. Våren 2011 opptrådte Pettersen som gjesteartist for det symfoniske power metal-bandet Kamelot. 

Den 11. november 2011 ga Atle Pettersen ut sitt første soloalbum; *[[Based on a True Story]]*. Albumet nådde tredjeplass på VG-lista. Den første singlen «Light On» nådde åttendeplass på VG-lista, mens singelen «Shine» solgte til gull.

Høsten 2011 deltok Atle Pettersen i TV 2-konkurransen *[[Skal vi danse (TV-program)|Skal vi danse]]*. Han danset sammen med Marianne Sandaker og vant konkurransen etter å ha slått Kari Traa i finalen. Høsten 2011 ble Pettersen i tillegg den nye frontfiguren i Polices reklamekampanje i Norge.

I 2012 grunnla Pettersen rockebandet The Scheen, sammen med sine tidligere bandkolleger fra Above Symmetry. Rockegruppen ga ut sin første singel, «I am I», 6. mai 2013, og deres første album, *[[The Scheen (album)|The Scheen]]*, ble utgitt i februar 2014. Den 10. august 2014 vant bandet verdens største band-konkurranse for usignerte band, Emergenza.

Høsten 2013 deltok Pettersen i NRK-programmet *[[Stjernekamp]]*, der han endte på tredjeplass. I november 2013 var han også med i forestillingen *The Beatles – It was 50 years ago today*. I 2015 var Pettersen programleder for NRKs *[[Sommeråpent]]* en uke sammen med Nadia Hasnaoui.

Høsten 2016 debuterte han og Stian Blipp som musikalstjerner i en oppsetning av musikalen *[[Singin’ in the Rain|Singin' in the Rain]]* på Folketeateret i Oslo. 

Han har deltatt i Melodi Grand Prix to ganger: i 2021 med låten «World on Fire» og i 2023 med låten «Masterpiece».

## Solokarriere
I 2016 ga Atle Pettersen ut sin første singel som soloartist, «Ready to Love», under artistnavnet Atle.

Han var også med i Soot-spelet i Ørje med rollen Engebret Soot sommeren 2018 og 2019.

## Programleder
Pettersen har ledet programmet *[[Beat for Beat]]* siden 2016.

## Diskografi

### Album
**[[Based on a True Story]]* (2011)

### Singler
*«Bandana» (2010), med Snobe
*«Light On» (2010)
*«Save Me» (2011)
*«Shine» (2011)
*«Let Me In» (2011)
*«Amazing» (2012), med Rex Ajieh
*«Make Them Wait» (2013)
*«I am I» (2013)
*«Building a Life» (2014)
*«Like Frankie» (2014)
*«Julenissen kommer i kveld» (2014), med Haddy Njie
*«Ready to Love» (2016)
*«Number One» (2017)
*«Misbehave» (2017)
*«Usynlig» (2017)
*«World on Fire» (2021)
*«Masterpiece» (2023)

### The Scheen

#### Album
**[[The Scheen (album)|The Scheen]]* (2014)

#### Singler
*«I am I» (2013)
*«Run» (2014)
*«City Lights» (2014
### Above Symmetry (tidl. Illusion & Aspera)
**Two Worlds Demo* (2005)
**Illusion Demo* (2006)
**[[Ripples]]* (2011)

#### Singler/EP-er
**Square Edged Circle* (2007)

### Deltar på
* Melodi Grand Prix junior 2003 (2003)
* Pagan's Mind: *[[God's Equation]]* (2007)
* The Animals: *[[Last Live Show]]* (2008)
* X Factor: *[[X Factor 2010 (album)|X Factor 2010]]* (2010)
* Aeon Zen: *[[Enigma (Aeon Zen-album)|Enigma]]* (2013)
* Speakeasy: *Wildfire* (2013)
* Lisa Ajax: *[[Collection (Lisa Ajax-album)|Collection]]* (2017)
* Universal Music: *[[Hits for Kids 38]]* (2017)
* Alan Walker, Au/Ra og Tomine Harket: «Darkside» (2018)
* Melodi Grand Prix 2021: «World on Fire» (2021)
* Melodi Grand Prix 2023: «Masterpiece» (2023)

## TV-opptredener og film
* 2003: *[[MGPjr 2003|Melodi Grand Prix junior]] –* deltaker
* 2006: *[[Kjempesjansen]] –* deltaker
* 2010: *[[X Factor (Norge) 2010|X-Factor]]* – deltaker
* 2011: *[[Skal vi danse (TV-program)|Skal vi danse]]* – deltaker
* 2014: *[[Stjernekamp]]* – deltaker
* 2014: *[[Julemorgen]] –* programleder
* 2015: *[[Sommeråpent]] –* programleder
* 2015–: *[[Beat for beat]]* – programleder
* 2015: *[[Kvelden før kvelden]]* – programleder
* 2020: ''71 grader nord'' – deltaker
* 2021: *[[Melodi Grand Prix 2021|Melodi Grand Prix]]* –&nbsp;deltaker
* 2023: ''Melodi Grand Prix'' – deltaker

## Referanser




## Eksterne lenker
* 
* 
*